उत्तर : प्रवासी साहित्य का भविष्य आशान्वित करता है। अब भारत में इस दिशा में अग्रसर होकर इसे राह से हटाने के विरुद्ध - राह देने की ओर क़दम उठाये जा रहे हैं। प्रवासी साहित्य पर अनुसन्धान और प्रवासी साहित्य को कालिज के पाठ्यक्रम में जोड़ना आदि। फिर भी अभी एक बात बहुत कचोटती है कि इसे मुख्यधारा में सम्मिलित करने में उन्हें ढेर सारा उज्र है। यह अनदेखी - किस भय की और संकेत करती है, नहीं कह सकते। किन्तु इतना कहा जा सकता है कि इस दिशा में यह उठाये गए क़दम सराहनीय है और प्रवासी साहित्य को और पनपने में सहायक होंगे। यहाँ प्रवासी साहित्य को उचित खाद - पानी नहीं मिलता तो कम से कम खिले फूल की सराहना तो हो।